				|

		52013PC0757

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EZ) br. 1166/2008 o istraživanjima o strukturi poljoprivrednih gospodarstava i o istraživanju o metodama poljoprivredne proizvodnje u pogledu financijskog okvira za razdoblje od 2014. do 2018. godine /* COM/2013/0757 final - 2013/0367 (COD) */

			   	OBRAZLOŽENJE
1.           KONTEKST PRIJEDLOGA
Cilj je ove inicijative osigurati financiranje
istraživanja o strukturi poljoprivrednih gospodarstava u 2016. godini i
povezanih projekata. Uredbom (EZ) br. 1166/2008 o istraživanjima o
strukturi poljoprivrednih gospodarstava zahtijeva se da istraživanja o
strukturi poljoprivrednih gospodarstava (ISPG) budu provedena u obliku popisa
poljoprivrednih gospodarstava 2010. godine, a da se istraživanja u 2013. i 2016.
godini provedu na uzorku. Također se zahtijeva da se istraživanja o
metodama poljoprivredne proizvodnje izvrše 2010. ili 2011. godine. Države
članice i Komisija trebaju znatnu novčanu potporu za provođenje
tih istraživanja. Prema Uredbi, EU može pokriti najviše 75 % troškova
države članice za njihovu provedbu. Maksimalni iznosi naknade
određeni su za svaku zemlju pojedinačno. S obzirom da se istraživanja
protežu na dva višegodišnja financijska okvira, nije bilo moguće istodobno
odrediti cjelokupno financiranje. U skladu s člankom 14. Uredbe 1166/2008,
tijelo nadležno za proračun i zakonodavno tijelo moraju utvrditi
financijski okvir za ISPG 2016. na prijedlog Komisije i na temelju novog
financijskog okvira za razdoblje koje započinje u 2014. godini.
Osim toga, mora se uzeti u obzir pristupanje
Hrvatske Europskoj uniji. To znači da Uredbu treba izmijeniti kako bi se
uključio i maksimalni doprinos Hrvatskoj.
U strategiji Europskog statističkog
sustava (ESS) navodi se da Odbor Europskog statističkog sustava (ESSC)
treba imati savjetodavnu ulogu i pomagati Komisiji pri izvršenju provedbenih
ovlasti. To znači da u pogledu postupaka komitologije ESSC treba
zamijeniti Stalni odbor za poljoprivrednu statistiku.
Ovim se prijedlogom na sljedeći
način ažurira Uredba 1166/2008: (i) uspostavlja se financijski okvir za
razdoblje od 2014. do 2018. godine; (ii) utvrđuje se maksimalni
financijski doprinos Hrvatskoj za troškove provedbe ISPG-a; i (iii) mijenja se
odbor koji pomaže u radu Komisiji.
Istraživanja o strukturi poljoprivrednih
gospodarstava na usklađen se način, na temelju pravnih akata, provode
širom Europske unije od 1966. Sadašnja Uredba 1166/2008 jedna je u nizu pravnih
akata o toj temi, a prijedlog izmjene ove Uredbe stoga je potpuno u skladu s
Europskim statističkim programom i politikama Unije.
2.           REZULTATI SAVJETOVANJA SA
ZAINTERESIRANIM STRANAMA I PROCJENA UČINKA
Glavna savjetovanja s raznim dionicima i
drugim zainteresiranim stranama održana su tijekom izrade nacrta Uredbe 1166/2008.
Ovaj su prijedlog ocijenile službe Komisije uzimajući u obzir potrebu za
podacima ISPG-a.
O prijedlogu se raspravljalo sa Stalnim
odborom za poljoprivrednu statistiku.
Provedena je ex-ante evaluacija
inicijative.
3.           PRAVNI ELEMENTI PRIJEDLOGA
Ovom se Uredbom mijenja Uredba 1166/2008 o
istraživanjima o strukturi poljoprivrednih gospodarstava i o istraživanju o
metodama poljoprivredne proizvodnje. Njome se uspostavlja financijski okvir za
istraživanja o strukturi poljoprivrednih gospodarstava u 2016. godini,
utvrđuje maksimalni financijski doprinos EU-a Hrvatskoj za pokrivanje
troškova istraživanja i zamjenjuje odbor koji pomaže Komisiji u izvršavanju
njezinih provedbenih ovlasti.
U članku 338. Ugovora o funkcioniranju
Europske unije sadržan je pravni temelj za izradu europskih statistika. U
skladu s redovnim zakonodavnim postupkom, Europski parlament i Vijeće
usvajaju mjere za izradu statistika kada je to potrebno za obavljanje
djelatnosti Unije. Tim se člankom određuju zahtjevi vezani uz izradu
europskih statistika i propisuje obveza poštivanja nepristranosti, pouzdanosti,
objektivnosti, znanstvene nezavisnosti, učinkovitosti u odnosu na troškove
i statističke povjerljivosti.
Prijedlog je u skladu s načelima
supsidijarnosti i proporcionalnosti, jer se on odnosi na manje izmjene Uredbe 1166/2008,
od kojih su neke već predviđene zakonodavnim postupcima koji su
doveli do donošenja te Uredbe.
Predloženi instrument: Uredba. Druga sredstva
ne bi bila prikladna jer se prijedlogom mijenja Uredba Vijeća i Europskog
parlamenta koja je na snazi.
Komisija je 27. lipnja 2013. donijela
prijedlog Uredbe Europskog parlamenta i Vijeća za usklađivanje niza
zakonodavnih akata kojima se predviđa korištenje regulatornog postupka s
kontrolom s člankom 290. Ugovora o funkcioniranju Europske unije (2013/0218
(COD). Uredba (EZ) br. 1166/2008 o istraživanjima o strukturi
poljoprivrednih gospodarstava i o istraživanju o metodama poljoprivredne
proizvodnje bila je jedan od temeljnih akata prilagođenih režimu
delegiranih akata.
4.           PRORAČUNSKE IMPLIKACIJE
Provođenje istraživanja o strukturi
poljoprivrednih gospodarstava je skupo i stoga su potrebna znatna financijska
sredstva država članica i Komisije da bi se udovoljilo zahtjevima za
informacijama. U skladu s Uredbom 1166/2008, državama članicama
nadoknađuje se najviše 75 % troškova, a za svaku je zemlju
određen maksimalni iznos. Potrebni iznosi utvrđeni su Uredbom, osim
za Hrvatsku, koja je pristupila Europskoj uniji tek 2013. godine. Osim toga,
uvrštena su i izdvajanja potrebna za upravljanje, održavanje i razvoj sustava
baza podataka koji se koriste u Komisiji za obradu podataka dobivenih od država
članica. Ukupni financijski okvir za razdoblje od 2014. do 2018. godine
iznosi 20 650 000 eura.
Kako bi se udovoljilo visokim kriterijima
kvalitete poljoprivrednih statistika i osiguralo da prikupljeni podaci budu
dostupni i korišteni što je učinkovitije moguće, potrebna su
djelovanja u svrhu poboljšanja metodologije i pronalaska načina za
smanjivanje tereta ispitanicima i nacionalnim statističkim zavodima, a da
se istodobno ispune potrebe za novim informacijama koje se stvaraju. Ovo je
dovelo do prijedloga za dodjelu, putem internog postupka Komisije, dodatnih
sredstava Eurostata administrativne naravi, koja će se koristiti za
razvitak baze podataka i rješavanje metodoloških pitanja.
.
2013/0367 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EZ) br. 1166/2008 o
istraživanjima o strukturi poljoprivrednih gospodarstava i o istraživanju o
metodama poljoprivredne proizvodnje u pogledu financijskog okvira za razdoblje
od 2014. do 2018. godine
(Tekst značajan za EGP)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 338. stavak 1.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
u skladu s redovnim zakonodavnim postupkom,
budući da:
(1)       Uredbom (EZ) br. 1166/2008
Europskog parlamenta i Vijeća od 19. studenoga 2008. o istraživanjima o
strukturi poljoprivrednih gospodarstava i o istraživanju o metodama
poljoprivredne proizvodnje i stavljanju izvan snage Uredbe Vijeća (EEZ)
br. 571/88[1]
državama članicama se propisuje obveza provedbe istraživanja o strukturi
poljoprivrednih gospodarstava u 2010., 2013. i 2016. godini, za koja od Unije
dobivaju maksimalni financijski doprinos u visini 75 % troška
provođenja istraživanja, podložno utvrđenim maksimalnim iznosima.
(2)       Za provedbu istraživanja o
strukturi poljoprivrednih gospodarstava i udovoljavanje zahtjevima Unije za
informacijama, potrebna su znatna financijska sredstva država članica i
Unije.
(3)       Uredbom (EZ) br. 1166/2008
bio je predviđen financijski okvir za provedbu programa istraživanja,
uključujući upravljanje, održavanje i razvoj sustava baza podataka
koje se koriste u Komisiji za obradu podataka dobivenih od država članica
te utvrđen iznos za razdoblje od 2008. do 2013. godine.
(4)       U skladu s člankom 14.
stavkom 2. Uredbe (EZ) br. 1166/2008, iznos za razdoblje od 2014. do 2018.
godine na prijedlog Komisije trebalo bi odrediti tijelo nadležno za
proračun i zakonodavno tijelo na temelju novog financijskog okvira za
razdoblje koje započinje u 2014. godini.
(5)       Predloženim financijskim
okvirom treba financirati samo provedbu istraživanja o strukturi
poljoprivrednih gospodarstava u 2016. godini te s time povezanog upravljanja,
održavanja i razvoja sustava baza podataka koje se koriste u Komisiji za obradu
podataka dobivenih od država članica.
(6)       S obzirom na pristupanje
Hrvatske i potrebu provedbe istraživanja o strukturi poljoprivrednih
gospodarstava u toj državi članici 2016. godine, treba utvrditi maksimalni
doprinos Unije po istraživanju za Hrvatsku; ova je prilagodba potrebna zbog
pristupanja, a nije predviđena Aktom o pristupanju.
(7)       Stalni odbor za
poljoprivrednu statistiku, osnovan Odlukom Vijeća 72/279/EEZ od 31. srpnja
1972.[2],
daje savjete i pruža pomoć Komisiji u izvršavanju njezinih provedbenih
ovlasti na temelju zakonodavnih akata u području poljoprivrednih
statistika.
(8)       Na temelju strategije za novu
strukturu Europskog statističkog sustava (ESS), u cilju poboljšanja
suradnje i partnerstva s ESS-om, Odbor Europskog statističkog sustava,
osnovan Uredbom (EZ) br. 223/2009 Europskog parlamenta i Vijeća od 11.
ožujka 2009. o europskoj statistici[3],
trebao bi imati savjetodavnu ulogu i pomagati Komisiji u izvršenju provedbenih
ovlasti. Komisija će se i dalje savjetovati sa stručnjacima za
statistiku u području poljoprivrede i ribarstva prije iznošenja tog
pitanja pred ESSC-om.
(9)       Upućivanje na Stalni
odbor za poljoprivrednu statistiku treba zamijeniti upućivanjem na Odbor
Europskog statističkog sustava.
(10)     Stalni odbor za poljoprivrednu
statistiku upitan je za mišljenje.
(11)     Uredbu (EZ) br. 1166/2008
treba stoga na odgovarajući način izmijeniti,
(12)     .
DONIJELI SU OVU UREDBU:
Članak 1.
Uredba (EZ) br. 1166/2008 mijenja se kako slijedi:
1. U članku 13. dodaje se sljedeći
stavak kao novi stavak 5.:
„5. Za istraživanje o strukturi
poljoprivrednih gospodarstava 2016. maksimalni iznos za Hrvatsku iznosi 500 000
eura.”
Stavak 5. postaje stavak 6.
2. Članak 14. mijenja se kako slijedi:
            (a)        Stavak 2. zamjenjuje se sljedećim:
„2. Financijski okvir Europske unije za provedbu istraživanja o
strukturi poljoprivrednih gospodarstava 2016., uključujući izdvajanja
potrebna za upravljanje, održavanje i razvoj sustava baza podataka koje se
koriste u Komisiji za obradu podataka dobivenih od država članica, u
skladu s odredbama ove Uredbe, iznosi 20 650 000 eura za razdoblje od
2014. do 2018. godine.”;
            (b)        Umeće se sljedeći stavak 4.:
„4. Komisija provodi financijsku potporu Unije u skladu s Uredbom (EU,
Euratom) br. 966/2012 Europskog parlamenta i Vijeća od 25. listopada 2012.
o financijskim pravilima koja se primjenjuju na opći proračun Unije[4].”
3. Umeće se sljedeći članak 14.a:
„Članak 14.a
Zaštita financijskih interesa Europske unije
1.           Komisija poduzima
odgovarajuće mjere kako bi se pri provedbi djelatnosti financiranih u
skladu s ovom Uredbom zaštitili financijski interesi Unije primjenom
preventivnih mjera protiv prijevare, korupcije i drugih nezakonitih
djelatnosti, putem učinkovitih provjera i, u slučaju otkrića
nepravilnosti, putem povrata krivo uplaćenih iznosa te, ako je potrebno,
učinkovitih, proporcionalnih i destimulativnih kazni.
2.           Komisija ili njezini
predstavnici i Revizorski sud ovlašteni su obavljati reviziju, na temelju
dokumenata i na terenu, svih korisnika bespovratnih sredstava,
izvođača i podizvođača koji su primili sredstva Unije u
okviru Programa.
              Europski ured za borbu protiv
prijevara (OLAF) može obavljati provjere i inspekcije na terenu gospodarskih subjekata
izravno ili neizravno vezanih uz takvo financiranje u skladu s postupcima
propisanima Uredbom (Euratom, EZ) br. 2185/96 s ciljem utvrđivanja
utječe li kakva prijevara, korupcija ili neka druga nezakonita djelatnost
na financijske interese Unije u vezi sa sporazumom o bespovratnim sredstvima
ili odlukom o bespovratnim sredstvima ili ugovorom o financijskim sredstvima
Unije.
              Ne dovodeći u pitanje prvi i
drugi podstavak, u sporazumima o suradnji s trećim zemljama i
međunarodnim organizacijama, sporazumima o bespovratnim sredstvima i
odlukama o bespovratnim sredstvima te ugovorima koji proizlaze iz provedbe ove
Uredbe izričito se ovlašćuje Komisiju, Revizorski sud i OLAF da
provode takve revizije, provjere na terenu i inspekcije.”
4. Članak 15. zamjenjuje se sljedećim:
„Članak 15.
Odbor
1.           Komisiji u radu pomaže Odbor
Europskog statističkog sustava osnovan Uredbom (EZ) br. 223/2009.
Navedeni odbor je odbor u smislu Uredbe (EU) br. 182/2011 Europskog
parlamenta i Vijeća od 16. veljače 2011. o utvrđivanju pravila i
općih načela u vezi s mehanizmima nadzora država članica nad
izvršavanjem provedbenih ovlasti Komisije[5].
2.           Prilikom pozivanja na ovaj
stavak, primjenjuje se članak 5. Uredbe (EU) br. 182/2011.”
Članak 2.
Ova Uredba stupa na snagu dvadesetog dana od
dana objave u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu,
Za Europski parlament                                  Za
Vijeće
Predsjednik                                                    Predsjednik
ZAKONODAVNI FINANCIJSKI IZVJEŠTAJ
1.           OKVIR PRIJEDLOGA/INICIJATIVE
              1.1.    Naslov prijedloga/inicijative
              1.2.    Odgovarajuće područje / područja
politike u strukturi ABM/ABB
              1.3.    Vrsta prijedloga/inicijative
              1.4.    Cilj/ciljevi
              1.5.    Osnova prijedloga/inicijative
              1.6.    Trajanje i financijski utjecaj
              1.7.    Predviđena metoda/metode upravljanja
2.           MJERE UPRAVLJANJA
              2.1.    Pravila nadzora i izvješćivanja
              2.2.    Sustav upravljanja i kontrole
              2.3.    Mjere za sprečavanje prijevare i nepravilnosti
3.           PROCIJENJENI FINANCIJSKI UTJECAJ
PRIJEDLOGA/INICIJATIVE
              3.1.    Naslov/naslovi višegodišnjeg financijskog okvira i
proračunska linija/linije rashoda na koje se prijedlog/inicijativa odnosi
              3.2.    Procijenjeni utjecaj na rashode
              3.2.1. Sažetak
procijenjenog utjecaja na rashode
              3.2.2. Procijenjeni utjecaj
na odobrena sredstva za poslovanje
              3.2.3. Procijenjeni utjecaj
na odobrena sredstva administrativne prirode
              3.2.4. Usklađenost s
tekućim višegodišnjim financijskim okvirom
              3.2.5. Sudjelovanje
trećih strana u financiranju
              3.3.    Procijenjeni utjecaj na prihode
ZAKONODAVNI
FINANCIJSKI IZVJEŠTAJ
1.           OKVIR PRIJEDLOGA/INICIJATIVE
1.1.        Naslov prijedloga/inicijative
Uredba Europskog parlamenta i Vijeća o izmjeni
Uredbe (EZ) br. 1166/2008 o istraživanjima o strukturi poljoprivrednih
gospodarstava i o istraživanju o metodama poljoprivredne proizvodnje u pogledu
financijskog okvira za razdoblje od 2014. do 2018. godine
1.2.        Odgovarajuće
područje / područja politike u strukturi ABM/ABB[6]
3403 — Izrada
statističkih informacija
1.3.        Vrsta prijedloga/inicijative
¨Prijedlog/inicijativa odnosi se na novu
aktivnost
¨Prijedlog/inicijativa odnosi se na novo
djelovanje nakon pilot-projekta/pripremnog djelovanja[7]
x Prijedlog/inicijativa odnosi se na produženje postojećeg
djelovanja
¨Prijedlog/inicijativa odnosi se na djelovanje
koje je preusmjereno na novo djelovanje
1.4.        Ciljevi
1.4.1.     Višegodišnji strateški
cilj/ciljevi Komisije na koje se odnosi prijedlog/inicijativa
Poticanje
novih izvora rasta i socijalne kohezije te uspješnog ruralnog gospodarstva
1.4.2.     Posebni cilj/ciljevi i odgovarajuća
aktivnost/aktivnosti u okviru strukture ABM/ABB
Posebni cilj br. 1.
Osigurati
da donositelji politika i ostali dionici, uključujući široku javnost,
imaju na raspolaganju usklađene statističke podatke o strukturi
poljoprivrednih gospodarstava Europske unije iz 2016. godine.
Odgovarajuća aktivnost/aktivnosti u okviru strukture ABM/ABB
3403
— Izrada statističkih informacija
1.4.3.     Očekivani
rezultat/rezultati i utjecaj
Navesti učinke
koje bi prijedlog/inicijativa trebali imati na ciljne korisnike/skupine.
Cilj
je prijedloga osigurati daljnju financijsku potporu državama članicama
kako bi prikupljale podatke o strukturi poljoprivrednih gospodarstava,
utvrđujući financijski okvir za razdoblje od 2014. do 2018. godine za
potporu programa ISPG-a u 2016. godini.
Predloženim
programom namjerava se osigurati daljnja potpora za nadzor i provedbu
Zajedničke poljoprivredne politike (uključujući novi ZPP za 2020.),
omogućujući nastavak prikupljanja informacija za mjerenje
strukturalnih promjena u poljoprivredi tijekom vremena, potrebnih za analizu
trendova u poljoprivredi EU-a.
Zajednička
poljoprivredna politika bila je, a ako se uzme u obzir Politika ruralnog
razvoja, još uvijek jest vrlo važna politika EU-a u proračunskom smislu
(tj. od 30 do 40 % ukupnog proračuna EU-a) i vrlo je važno moći
procijeniti utjecaj politike na poljoprivredni razvoj. Ovom se inicijativom
osigurava daljnja financijska potpora državama članicama za prikupljanje
podataka o strukturi poljoprivrednih gospodarstava, kako bi se priskrbili nizovi
podataka i osigurala trajna opskrba informacijama potrebnim za nadzor i
provedbu Zajedničke poljoprivredne politike. Svi ostali vidovi
postojećeg pravnog okvira ostaju nepromijenjeni i ne očekuje se
nikakav nov utjecaj.
1.4.4.     Pokazatelji rezultata i
utjecaja
Navedite pokazatelje
koji omogućuju praćenje provedbe prijedloga/inicijative.
Provedba
prijedloga pratit će se: (i) sastancima radne skupine s državama
članicama; (ii) provjerom skupova podataka prema pravilima navedenim u
Priručniku za pružatelje podataka; i (iii) analiziranjem nacionalnih
metodoloških izvješća.
1.5.        Osnova prijedloga/inicijative

1.5.1.     Zahtjev/zahtjevi koje je
potrebno kratkoročno ili dugoročno ispuniti
Istraživanja
o strukturi poljoprivrednih gospodarstava (popis poljoprivrednih gospodarstava 2010.
godine i istraživanja na uzorku 2013. i 2016. godine) obuhvaćena su
Uredbom (EZ) br. 1166/2008.
1.5.2.     Dodana vrijednost sudjelovanja
EU-a
Potrebno je usklađeno prikupljanje podataka kako
bi se mogli izvući usporedivi zaključci na razini EU-a u kontekstu
Zajedničke poljoprivredne politike. Razlika u klimatskim uvjetima i
okolišu u pojedinim regijama u Europskoj uniji, kao i različite prakse
poljoprivredne proizvodnje, razlog su više za pristup na razini Unije. U skladu
s načelom supsidijarnosti, ovim se djelovanjem prepušta državama da same
odluče na koji će se način podaci prikupljati (putem razgovora,
poštanskih anketa, internetom ili telefonom, korištenjem drugih
administrativnih izvora itd.), ali u skladu s Uredbom one su obvezne prikupiti
niz usklađenih informacija korištenjem zajedničkih definicija (koje
države članice mogu različito protumačiti u ovisnosti o svojim
stvarnim okolnostima u području poljoprivrede). Stoga je potrebno
uspostaviti djelovanje na razini EU-a, kako bi se dobile usporedive informacije
o poljoprivredi na razini EU-a.
1.5.3.     Pouke iz prijašnjih
sličnih iskustava
Prema izvješćima u radnim skupinama predstavnika
država članica koji provode istraživanje u svojim zemljama, struktura
istraživanja ISPG-a prilično je složena i zahtijeva mnogo posla u državama
članicama (trenutačno se prikupljaju informacije o oko 200 varijabli
za svako istraživano poljoprivredno gospodarstvo). Na sastancima radne skupine
za ISPG vodila se rasprava o opterećenju kojem su izloženi ispitanici i
organizacije nadležne za prikupljanje podataka. Pokazalo se da prikupljanje
traženih podataka znatno opterećuje države članice (statističke
urede i ispitanike) te da su često potrebni osobni razgovori ako se žele
osigurati kvalitetni podaci. Državama članicama i Komisiji potrebna su
znatna sredstva za provođenje istraživanja i prikupljanje traženih
informacija — iskustvo pokazuje da troškovi država članica mogu znatno
premašiti doprinos EU-a (koji iznosi maksimalno 75 % utvrđenih iznosa
za svaku državu). Dok je financijski okvir za istraživanja 2010. i 2013. godine
bio utvrđen Uredbom 1166/2008, tijelo nadležno za proračun i
zakonodavno tijelo moraju utvrditi financijski okvir za ISPG u 2016. godini na
prijedlog Komisije i na temelju novog financijskog okvira za razdoblje koje započinje
u 2014. godini, kako je propisano Uredbom 1166/2008.
Usklađenost i moguća sinergija s ostalim
odgovarajućim instrumentima
Istraživanja strukture poljoprivrednih gospodarstava
imaju vrlo dugu povijest; provode se na razini EU-a od 1966./67. godine i
obuhvaćene su pravnim okvirom. Pravni akt koji je trenutačno na snazi
(Uredba 1166/2008) obuhvaća istraživanja planirana za popis
poljoprivrednih gospodarstava u 2010. godini te istraživanja na uzorku u 2013.
te u 2016. godini. Predviđena je nova zakonodavna inicijativa za nastavak
ovog programa istraživanja nakon 2016. godine, kako bi se nastavilo služiti
svrsi pružanja potpore izradi nacrta, provedbi, praćenju i vrednovanju
ZPP-a u 2020. godini i nadalje.
1.6.        Trajanje i financijski
utjecaj
×Prijedlog/inicijativa
ograničenog trajanja
–
×   Prijedlog/inicijativa
na snazi od [1.1.2014.] do [31.12.2018.] godine.
–
×   Financijski utjecaj
od 2014. do 2019. godine
¨Prijedlog/inicijativa neograničenog trajanja
–
Provedba s razdobljem osnivanja od GGGG do GGGG,
–
nakon čega slijedi sveobuhvatno djelovanje.
1.7.        Predviđena metoda/metode
upravljanja [8]
xIzravno upravljanje od strane Komisije
–
x od strane njezinih odjela, uključujući osoblje u
delegacijama Unije;
–
¨  od strane izvršnih agencija;
¨Podijeljeno upravljanje s državama
članicama
¨Neizravno upravljanje delegiranjem zadaća
provedbe na:
–
¨ treće zemlje ili tijela koja su one odredile;
–
¨ međunarodne organizacije i njihove agencije (navesti koje);
–
¨EIB i Europski investicijski fond;
–
¨ tijela iz članaka 208. i 209. Financijske uredbe;
–
¨ javnopravna tijela;
–
¨ tijela na koja se primjenjuje privatno pravo, a koja pružaju javne
usluge u opsegu u kojem daju odgovarajuća financijska jamstva;
–
¨ tijela na koja se primjenjuje privatno pravo države članice, a
kojima je povjerena provedba javno-privatnog partnerstva i koja daju
odgovarajuća financijska jamstva;
–
¨ osobe kojima je povjerena provedba određenih djelovanja u
Zajedničkoj vanjskoj i sigurnosnoj politici na temelju glave V. Ugovora o
Europskoj uniji i koje su određene u odgovarajućem temeljnom aktu.
–       Ako je označeno više načina
upravljanja, pojedinosti navesti u odjeljku „Napomene”.
Napomene
2.           MJERE UPRAVLJANJA
2.1.        Pravila nadzora i
izvješćivanja
Navedite
učestalost i uvjete.
Primatelji bespovratnih sredstava moraju predati prikupljene
podatke i odgovarajuće metodološko izvješće.
2.2.        Sustav upravljanja i kontrole
2.2.1.     Utvrđeni rizik/rizici
Moguće poteškoće u pitanju kakvoće i
pravodobnosti podataka.
2.2.2.     Predviđena metoda/metode
kontrole
Države
članice trebaju biti unaprijed upoznate s pravilima provjere koja se
primjenjuju na skupove podataka; pratit će se poštivanje rokova. Za svako
istraživanje zahtijeva se podnošenje nacionalnih metodoloških izvješća.
Provjeravat će se prihvatljivost troškova.
2.3.        Mjere za sprječavanje
prijevara i nepravilnosti
Navesti postojeće
ili predviđene mjere za sprječavanje i zaštitu od prijevare.
Osim
primjene svih regulatornih kontrolnih mehanizama, Eurostat će razviti
strategiju borbe protiv prijevara za razdoblje od 2014. do 2017. godine u skladu
s novom strategijom Komisije za borbu protiv prijevara (CAFS) donesenom 24.
lipnja 2011. Time će se, na primjer, osigurati da unutarnje kontrole koje
se provode radi borbe protiv prijevara budu u potpunosti u skladu s CAFS-om te
da pristup upravljanju rizikom bude usmjeren na prepoznavanje područja za
rizik od prijevara i odgovarajućih reakcija na njih. Prema potrebi,
uspostavit će se skupine za umrežavanje i odgovarajući IT alati za
analizu slučajeva prijevara.
Eurostat
je definirao strategiju kontrole za razdoblje od 2013. do 2017. godine uz
provedbu rashoda. Mjere i alati u ovoj strategiji mogu se u potpunosti
primijeniti na predloženu uredbu. Smanjenjem složenosti, primjenom troškovno
učinkovitih postupaka praćenja, kao i provođenje ex-ante
i ex-post kontrola temeljenih na procjeni rizika želi se smanjiti
vjerojatnost pojavljivanja prijevara i pridonijeti njihovom sprječavanju.
Posebne mjere podizanja svijesti i odgovarajuća osposobljavanja u vezi sa
sprječavanjem prijevara dio su strategije kontrole.
3.           PROCIJENJENI FINANCIJSKI UTJECAJ
PRIJEDLOGA/INICIJATIVE
3.1.        Naslov/naslovi višegodišnjeg
financijskog okvira i proračunska linija/linije rashoda na koje se
prijedlog/inicijativa odnosi
·      Postojeće proračunske linije u okviru rashoda
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj Opis: || Dif./Nedif. [9] || zemalja EFTA-e[10] || zemalja kandidatkinja[11] || trećih zemalja || u smislu članka 21. stavka 2. točke (b) Financijske uredbe
 2 || 05 08 02 Održiv rast: prirodni izvori || Dif. || NE || NE || NE || NE
·      Zatražene nove proračunske linije
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj: [Naslov ……………………………………..] || Dif./Nedif. || zemalja EFTA-e || zemalja kandidatkinja || trećih zemalja || u smislu članka 21. stavka 2. točke (b) Financijske uredbe
   || [XX.YY.YY.YY]   ||   || DA/NE || DA/NE || DA/NE || DA/NE
3.2.        Procijenjeni utjecaj na
rashode
3.2.1.     Sažetak procijenjenog utjecaja
na rashode
milijuna EUR (do 3 decimalna mjesta)
 Naslov višegodišnjeg financijskog okvira: || Broj 2 || Održiv rast: prirodni izvori
 Glavna uprava: AGRI ||   ||   || 2014. || 2015. [12] || 2016. || 2017. || 2018. || 2019. || UKUPNO
  Odobrena sredstva za poslovanje ||   ||   ||   ||   ||   ||   ||
 Broj proračunske linije 05 08 02 [13] || Preuzete obveze || (1) || 0,250 || 19,500 || 0,300 || 0,300 || 0,300 ||   || 20,650
 Plaćanja || (2) ||   || 9,850 || 0,300 || 0,300 || 9,900 || 0,300 || 20,650
 Broj proračunske linije || Preuzete obveze || (1a) ||   ||   ||   ||   ||   ||   ||
 Plaćanja || (2a) ||   ||   ||   ||   ||   ||   ||
 Odobrena sredstva administrativne prirode koja se financiraju iz omotnice za posebne programe[14] ||   ||   ||   ||   ||   ||   ||
 Broj proračunske linije ||   || (3) ||   ||   ||   ||   ||   ||   ||
 UKUPNA odobrena sredstva za glavnu upravu AGRI || Preuzete obveze || =1+1a +3 || 0,250 || 19,500 || 0,300 || 0,300 || 0,300 ||   || 20,650
 Plaćanja || =2+2a +3 ||   || 9,850 || 0,300 || 0,300 || 9,900 || 0,300 || 20,650
 UKUPNA odobrena sredstva za poslovanje || Preuzete obveze || (4) || 0,250 || 19,500 || 0,300 || 0,300 || 0,300 ||   || 20,650
 Plaćanja || (5) ||   || 9,850 || 0,300 || 0,300 || 9,900 || 0,300 || 20,650
 UKUPNA odobrena sredstva administrativne prirode koja se financiraju iz omotnice za posebne programe || (6) ||   ||   ||   ||   ||   ||   ||
 UKUPNA odobrena sredstva iz NASLOVA 2 višegodišnjeg financijskog okvira || Preuzete obveze || =4+ 6 || 0,250 || 19,500 || 0,300 || 0,300 || 0,300 ||   || 20,650
 Plaćanja || =5+ 6 ||   || 9,850 || 0,300 || 0,300 || 9,900 || 0,300 || 20,650
Ako prijedlog/inicijativa utječe na više naslova:
 UKUPNA odobrena sredstva za poslovanje || Preuzete obveze || (4) ||   ||   ||   ||   ||   ||   ||
 Plaćanja || (5) ||   ||   ||   ||   ||   ||   ||
 UKUPNA odobrena sredstva administrativne prirode koja se financiraju iz omotnice za posebne programe || (6) ||   ||   ||   ||   ||   ||   ||
 UKUPNA odobrena sredstva iz NASLOVA od 1 do 4 višegodišnjeg financijskog okvira (referentni iznos) || Preuzete obveze || =4+ 6 ||   ||   ||   ||   ||   ||   ||
 Plaćanja || =5+ 6 ||   ||   ||   ||   ||   ||   ||
 Naslov višegodišnjeg financijskog okvira: || 5 || „Administrativni rashodi”
milijuna EUR (do 3 decimalna mjesta)
   ||   ||   || Godina 2014. || Godina 2015. || Godina 2016. || Godina 2017. || Godina 2018. || UKUPNO
 Glavna uprava: ESTAT ||
 Ljudski potencijali || 0,537 || 0,537 || 0,537 || 0,537 || 0,537 || 2,685
 Ostali administrativni rashodi || 0,30 || 0,45 || 0,55 || 0,45 || 0,45 || 2,2
 UKUPNO GLAVNA UPRAVA ESTAT || Odobrena sredstva || 0,837 || 0,987 || 1,077 || 0,987 || 0,987 || 4,885
   ||   ||   || Godina 2014. || Godina 2015. || Godina 2016. || Godina 2017. || Godina 2018. || UKUPNO
 UKUPNA odobrena sredstva iz NASLOVA 5 višegodišnjeg financijskog okvira || (ukupne preuzete obveze = ukupna plaćanja) || 0,837 || 0,987 || 1,077 || 0,987 || 0,987 || 4,885
milijuna EUR (do 3 decimalna mjesta)
   ||   ||   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || UKUPNO
 UKUPNA odobrena sredstva iz NASLOVA od 1 do 5 višegodišnjeg financijskog okvira || Preuzete obveze || 1,087 || 20,487 || 1,377 || 1,287 || 1,287 ||   || 25,525
 Plaćanja || 0,837 || 10,837 || 1,377 || 1,287 || 10,887 || 0,300 || 25,525
3.2.2.     Procijenjeni utjecaj na
odobrena sredstva za poslovanje
–
¨  Za prijedlog/inicijativu nije potrebno korištenje odobrenih sredstava
za poslovanje
–
x   Za prijedlog/inicijativu potrebno je korištenje
odobrenih sredstava za poslovanje, kako je objašnjeno u nastavku:
Odobrena sredstva za preuzete obveze u milijunima EUR
(do 3 decimalna mjesta)
 Navesti ciljeve i rezultate   ò ||   ||   || 2014. || 2015. || 2016. || 2017. || 2018. ||   ||
   || Vrsta rezultata[15] || Prosječni trošak po rezultatu || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Ukupni broj rezultata || Ukupni trošak
 POSEBNI CILJ br. 1[16]... ||   ||   ||   ||   ||   ||   ||   ||   ||   ||   ||   ||   ||   ||
 - Rezultat || Baza podataka || 1,45 ||   || 0,25 ||   || 0,3 ||   || 0,3 ||   || 0,3 ||   || 0,3 ||   || 1,45
 - Rezultat || Mikro podaci || 11, 4 EUR po evidenciji ||   ||   ||   || 9,6 ||   ||   ||   ||   ||   || 9,6 || 1,685 m. evidencija || 19,2
 - Rezultat ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 1 ||   ||   ||   ||   ||   ||   ||   ||   ||   ||   ||   ||   ||   ||
 POSEBNI CILJ br. 2... ||   ||   ||   ||   ||   ||   ||   ||   ||   ||   ||   ||   ||   ||
 - Rezultat ||   ||   ||   ||   ||   ||   ||   ||   ||   ||   ||   ||   ||   ||
 Međuzbroj za posebni cilj br. 2 ||   ||   ||   ||   ||   ||   ||   ||   ||   ||   ||   ||   ||   ||
 UKUPNI TROŠAK ||   ||   ||   || 0,25 ||   || 9,9 ||   || 0,3 ||   || 0,3 ||   || 9,9 ||   || 20,65
3.2.3.     Procijenjeni utjecaj na
odobrena sredstva administrativne prirode
3.2.3.1.  Sažetak
–
¨  Za prijedlog/inicijativu nije potrebno korištenje administrativnih
odobrenih sredstava
–
¨  Za prijedlog/inicijativu potrebno je korištenje administrativnih
odobrenih sredstava, kako je objašnjeno u nastavku:
milijuna EUR (do 3
decimalna mjesta)
   || Godina 2014. || Godina 2015. || Godina 2016. || Godina 2017. || Godina 2018. || UKUPNO
 NASLOV 5 višegodišnjeg financijskog okvira ||   ||   ||   ||   ||   ||
 Ljudski potencijali || 0,537 || 0,537 || 0,537 || 0,537 || 0,537 || 2,685
 Ostali administrativni rashodi || 0,3 || 0,45 || 0,55 || 0,45 || 0,45 || 2,2
 Međuzbroj za NASLOV 5 višegodišnjeg financijskog okvira || 0,837 || 0,987 || 1,077 || 0,987 || 0,987 || 4,885
 Izvan NASLOVA 5[17] višegodišnjeg financijskog okvira ||   ||   ||   ||   ||   ||
 Ljudski potencijali ||   ||   ||   ||   ||   ||
 Ostali rashodi administrativne prirode ||   ||   ||   ||   ||   ||
 Međuzbroj izvan NASLOVA 5 višegodišnjeg financijskog okvira ||   ||   ||   ||   ||   ||
 UKUPNO || 0,837 || 0,987 || 1,077 || 0,987 || 0,987 || 4,885
3.2.3.2.   Procijenjene potrebe u pogledu
ljudskih sredstava
–
¨  Za prijedlog/inicijativu nije potrebno korištenje ljudskih
potencijala
–
x   Za prijedlog/inicijativu potrebno je korištenje
ljudskih potencijala, kako je objašnjeno u nastavku:
Procjenu navesti u cijelom iznosu (ili najviše
do jednog decimalnog mjesta)
   || Godina 2014. || Godina 2015. || Godina 2016. || Godina 2017. || Godina 2018. || … umetnuti onoliko godina koliko je potrebno za prikaz trajanja utjecaja (vidi točku 1.6.)
 Plan radnih mjesta (dužnosnici i privremeno osoblje)
 XX 01 01 01 (sjedišta i predstavništva Komisije) || 4,1 || 4,1 || 4,1 || 4,1 || 4,1 ||   ||
 XX 01 01 02 (delegacije) ||   ||   ||   ||   ||   ||   ||
 XX 01 05 01 (neizravna istraživanja) ||   ||   ||   ||   ||   ||   ||
 10 01 05 01 (izravna istraživanja) ||   ||   ||   ||   ||   ||   ||
 Vanjsko osoblje (u ekvivalentu punog radnog vremena: EPRV)[18]
 XX 01 02 01 (UO, UsO, UNS iz „opće omotnice”) ||   ||   ||   ||   ||   ||   ||
 XX 01 02 02 (UO, UsO, MSD, LO i UNS u delegacijama) ||   ||   ||   ||   ||   ||   ||
 XX 01 04 yy [19] || - u sjedištima[20] ||   ||   ||   ||   ||   ||   ||
 - u delegacijama ||   ||   ||   ||   ||   ||   ||
 XX 01 05 02 (UO, UsO, UNS – neizravna istraživanja) ||   ||   ||   ||   ||   ||   ||
 10 01 05 02 (UO, UsO, UNS – izravna istraživanja) ||   ||   ||   ||   ||   ||   ||
 Ostale proračunske linije (navesti) ||   ||   ||   ||   ||   ||   ||
 UKUPNO || 4,1 || 4,1 || 4,1 || 4,1 || 4,1 ||   ||
XX se odnosi na
odgovarajuće područje politike ili glavu proračuna
Potrebe za ljudskim
potencijalima ispunit će se angažiranjem osoblja glavne uprave kojemu je
već povjereno upravljanje djelovanjem i/ili koje je preraspoređeno
unutar glavne uprave. Po potrebi, dodatna ljudska sredstva mogu se dodijeliti
nadležnoj glavnoj upravi u okviru godišnjeg postupka dodjele sredstava
uzimajući u obzir proračunska ograničenja.
Opis zadaća koje
treba izvršiti:
 Dužnosnici i privremeno osoblje || - upravljanje bespovratnim sredstvima vezanim uz inicijativu - provjera podataka - podrška i metodološki posao - analiza izvješća
 Vanjsko osoblje ||
3.2.4.     Usklađenost s
tekućim višegodišnjim financijskim okvirom
–
x   Prijedlog/inicijativa u skladu je s
postojećim višegodišnjim financijskim okvirom
–
¨  Prijedlog/inicijativa uključuje reprogramiranje
odgovarajućeg naslova višegodišnjeg financijskog okvira.
Objasniti o kakvom je reprogramiranju riječ te
navesti odgovarajuće proračunske linije i iznose.
–
¨  Za prijedlog/inicijativu potrebna je primjena instrumenta za
financijsku fleksibilnost ili revizija višegodišnjeg financijskog okvira[21].
Objasniti što se traži te navesti odgovarajuće
naslove i proračunske linije kao i iznose.
3.2.5.     Doprinos trećih strana
–
Prijedlogom/inicijativom ne predviđa se
sufinanciranje od trećih strana
–
Prijedlogom/inicijativom predviđa se
sufinanciranje prema sljedećoj procjeni:
Odobrena sredstva za preuzete obveze u milijunima EUR
(do 3 decimalna mjesta)
   || Godina N || Godina N+1 || Godina N+2 || Godina N+3 || … umetnuti onoliko godina koliko je potrebno za prikaz trajanja utjecaja (vidi točku 1.6.) || Ukupno
 Navesti tijelo koje vrši sufinanciranje ||   ||   ||   ||   ||   ||   ||   ||
 UKUPNA sredstva sufinanciranja ||   ||   ||   ||   ||   ||   ||   ||
3.3.        Procijenjeni utjecaj na
prihode
–
x   Prijedlog/inicijativa nema financijski utjecaj
na prihode.
–
¨  Prijedlog/inicijativa ima sljedeći financijski utjecaj:
–
¨         na vlastita sredstva
–
¨         na razne prihode
milijuna EUR (do 3 decimalna mjesta)
 Proračunska linija u okviru prihoda: || Odobrena sredstva dostupna za tekuću proračunsku godinu || Utjecaj prijedloga/inicijative[22]
 Godina N || Godina N+1 || Godina N+2 || Godina N+3 || … umetnuti onoliko stupaca koliko je potrebno za prikaz trajanja utjecaja (vidi točku 1.6.)
 Članak …………. ||   ||   ||   ||   ||   ||   ||   ||
Za razne namjenske
prihode navesti odgovarajuću proračunsku liniju/linije u okviru
rashoda.
Navesti metodu
izračunavanja utjecaja na prihode.
[1]               SL L 321, 1.12.2008., str. 14.
[2]               SL L 179, 7.8.1972., str. 1.
[3]               SL L 87, 31.3.2009., str. 164.
[4]               SL L 298, 26.10.2012., str. .
[5]               SL L 55, 28.2.2011., str. 13.
[6]               ABM (Activity-Based Management) : Upravljanje po
djelatnostima — ABB (Activity-Based Budgeting): Priprema proračuna
na temelju djelatnosti
[7]               Kako je navedeno u članku 54. stavku 2. točki
(a) ili (b) Financijske uredbe.
[8]               Informacije o načinima upravljanja i
upućivanju na Financijsku uredbu dostupne su na internetskim stranicama
BudgWeb: http://www.cc.cec/budg/man/budgmanag/budgmanag_en.html.
[9]               Dif. = diferencirana odobrena sredstva / Nedif. =
nediferencirana odobrena sredstva
[10]             EFTA: Europsko udruženje slobodne trgovine.
[11]             Zemlje kandidatkinje i, ako je primjenjivo, potencijalne
zemlje kandidatkinje sa zapadnog Balkana.
[12]             Plaćanja iz linije 05 08 02 u razdoblju od 2014. do 2020.
godine uglavnom će se izvršiti tijekom 2015. godine (predujam
plaćanja za istraživanja u 2016.), a konačna plaćanja izvršit
će se 2018. godine.
[13]             Linija 05 08 02 pripada Europskom fondu za garancije u
poljoprivredi (EAGF) tijekom razdoblja 2014. – 2020. i
obuhvaćena je specifičnim iznosom ispod gornje granice.
[14]             Tehnička i/ili administrativna pomoć i rashodi
za potporu provedbi programa i/ili djelovanja EU-a (prijašnje linije „BA”),
neizravnih istraživanja, izravnih istraživanja.
[15]             Rezultati se odnose na proizvode i usluge koji se
isporučuju (npr. broj financiranih studentskih razmjena, kilometri
izgrađenih prometnica itd.).
[16]             Na način opisan u odjeljku 1.4.2. „Posebni
cilj/ciljevi…”.
[17]             Tehnička i/ili administrativna pomoć i rashodi
za potporu provedbi programa i/ili djelovanja EU-a (prijašnje linije „BA”),
neizravnih istraživanja, izravnih istraživanja.
[18]             UO = ugovorno osoblje; UsO = ustupljeno osoblje; MSD =
mladi stručnjaci u delegacijama; LO = lokalno osoblje; UNS = upućeni
nacionalni stručnjaci;
[19]             U okviru gornje granice za vanjsko osoblje iz odobrenih
sredstava za poslovanje (prijašnje linije „BA”).
[20]             Uglavnom za strukturne fondove, Europski poljoprivredni
fond za ruralni razvoj (EAFRD) i Europski ribarski fond (EFF).
[21]             Vidi točke 19. i 24. Međuinstitucionalnog
sporazuma.
[22]             Kad je riječ o tradicionalnim vlastitim sredstvima
(carine, pristojbe na šećer), navedeni iznosi moraju biti neto iznosi, tj.
bruto iznosi umanjeni za 25 % na ime troškova naplate.


               EUROPSKA KOMISIJA
            Bruxelles, 1.12.2016.
            COM(2016) 755 final
            2016/0371(CNS)
            Modernizacija PDV-a za prekograničnu e-trgovinu između poduzeća i potrošača
            Prijedlog
            UREDBE VIJEĆA
            o izmjeni Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost
            {SWD(2016) 379}{SWD(2016) 382}

               OBRAZLOŽENJE

               1.KONTEKST PRIJEDLOGA

               Ovaj prijedlog predstavlja paketa zakonodavstva o modernizaciji PDV-a za prekograničnu e-trgovinu u skladu s pristupom poduzeće prema potrošaču. Kontekst za paket u cjelini sveobuhvatno je izložen u obrazloženju prijedloga Direktive Vijeća o izmjeni Direktive 2006/112/EZ i Direktive 2009/132/EZ u pogledu određenih obveza poreza na dodanu vrijednost za isporuke usluga i prodaju robe na daljinu – COM(2016) 757.

               Prijedlog o izmjeni Uredbe (EU) br. 904/2010 o administrativnoj suradnji i suzbijanju prijevare u području poreza na dodanu vrijednost
                  1
                važan je element paketa jer pruža temelj za osnovnu informacijsku infrastrukturu i potrebnu suradnju država članica kako bi se osigurao uspjeh proširenja mini sustava za pružanje usluga na jednom mjestu (MOSS) na usluge, osim telekomunikacijskih usluga, usluga emitiranja i elektronički isporučenih usluga, i na prodaju robe na daljinu i unutar Zajednice i izvan Zajednice. Procjenjuje se da će cjelokupni paket povećati prihode od PDV-a za države članice za sedam milijardi EUR godišnje i smanjiti regulatorne troškove poduzeća za 2,3 milijarde EUR godišnje.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Prijedlog se temelji na članku 113. Ugovora o funkcioniranju Europske unije (UFEU). U članku se navodi da Vijeće, jednoglasno te u skladu s posebnim zakonodavnim postupkom i nakon savjetovanja s Europskim parlamentom te Gospodarskim i socijalnim odborom, donosi odredbe za usklađivanje pravila država članica u području posrednog oporezivanja.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti jer glavne probleme koji su utvrđeni (narušavajući učinci, visoka administrativna opterećenja i troškovi usklađivanja itd.) potiču pravila postojeće Direktive Vijeća 2006/112/EZ o zajedničkom sustavu poreza na dodanu vrijednost
                  2
                („Direktiva o PDV-u”) i povezani akti. Budući da je PDV porez koji je ujednačen na razini Zajednice, države članice ne mogu samostalno utvrđivati drugačija pravila te stoga svaka inicijativa za moderniziranje PDV-a z prekograničnu e-trgovinu zahtijeva prijedlog Komisije kako bi se izmijenila Direktiva o PDV-u i povezani akti. Smatra se da će se prijedlogom jasno ponuditi vrijednost uz onu koja može biti postignuta na razini države članice. Posebice, uz tehničke promjene potrebne za proširenje područja primjene MOSS-a, ovim će se prijedlogom smanjiti administrativna opterećenja za porezne obveznike koji se koriste MOSS-om omogućivanjem načela kojim se zahtijeva da evidenciju poreznih uprava o poreznim obveznicima i istražnim upravnim radnjama uvijek koordinira država članica identifikacije poreznog obveznika.

               •Proporcionalnost

               Prijedlog je u skladu s načelom proporcionalnosti, tj. ne nadilazi ono što je potrebno kako bi se zadovoljili ciljevi UFEU-a, posebice neometano funkcioniranje jedinstvenog tržišta. Kad je riječ o testu supsidijarnosti, države članice ne mogu rješavati probleme i uzroke problema bez prijedloga o izmjeni Direktive o PDV-u. U pogledu proporcionalnosti veoma su važna dva aspekta prijedloga. Prvi se odnosi na koordinaciju država članica u pogledu istražnih radnji i revizija poduzeća unutar sustava MOSS-a. Ta koordinacija može dovesti do učinkovitijeg sustava usklađenosti i za države članice i za poduzeća. Međutim, državi članici potrošnje neće biti zabranjeno izravno kontaktirati s poduzećima ako se država članica identifikacije ne slaže s potrebom za revizijom. Drugi aspekt odnosi se na uvođenje upravne naknade pri čemu će država članica identifikacije dobiti naknadu u iznosu od 5 % iznosa naplaćenih u ime drugih država članica kako bi se kompenziralo ulaganje potrebno za ažuriranje informacijskih  sustava MOSS-a nakon proširenja njegova područja primjene, tekuće troškove održavanja i resurse potrošene pri kontroli poduzeća osnovanih u toj državi članici s namjerom podupiranja suradnje i unaprjeđenja sukladnosti.

               •Odabir instrumenta

               Ovim prijedlogom izmjenjuje se Uredba Vijeća (EU) br. 904/2010.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Ovaj prijedlog predstavlja paketa zakonodavstva o modernizaciji PDV-a za prekograničnu e-trgovinu u skladu s pristupom poduzeće prema potrošaču. Rezultati ex-post evaluacija, savjetovanja s dionicima i procjene učinaka detaljno su izloženi u obrazloženju prijedloga Direktive Vijeća o izmjeni Direktive 2006/112/EZ i Direktive 2009/132/EZ u pogledu određenih obveza poreza na dodanu vrijednost za isporuke usluga i prodaju robe na daljinu – COM(2016) 757.

               U savjetovanju s dionicima predstavnici poduzeća snažno su podupirali potrebu da države članice koordiniraju revizije jer bi se poduzeće inače moglo suočiti sa scenarijem prema kojemu bi primilo izvješća o 28 zasebnih revizija. Nedostatak takve odredbe u postojećem zakonodavstvu rezultiralo je nesigurnošću za poduzeća, posebice u slučajevima u kojima korespondenciju dobivaju od drugih poreznih uprava. Nadalje, većina država članica naznačila je da su sklone takvu pristupu jer predstavlja učinkovitije sredstvo upotrebe resursa revizije. U pogledu procjene učinaka, procijenjeno je da će, u usporedbi s alternativama, preferirana mogućnost, koja je uključivala koordinaciju revizija, dovesti do većih smanjenja troškova usklađivanja za poduzeća.

               4.UTJECAJ NA PRORAČUN

               Ovaj prijedlog predstavlja paketa zakonodavstva o modernizaciji PDV-a za prekograničnu e-trgovinu u skladu s pristupom poduzeće prema potrošaču. Utjecaj prijedloga na proračun sveobuhvatno je izložen u obrazloženju prijedloga Direktive Vijeća o izmjeni Direktive 2006/112/EZ i Direktive 2009/132/EZ u pogledu određenih obveza poreza na dodanu vrijednost za isporuke usluga i prodaju robe na daljinu – COM(2016) 757.

               Procijenjeno je da će ovaj element paketa imati pozitivan učinak na proračun. Koordinacija revizija zajedno s poticajima za administrativnu naknadu trebala bi rezultirati revizijama temeljenima na riziku. Učinkovitiji proces revizije, koji je usmjeren na rezultat revizije, trebao bi rezultirati višim stopama usklađenosti u usporedbi s alternativnim nekoordiniranim pristupom koji može nepotrebno ograničiti resurse. Neučinkovita upotreba oskudnih resursa revizija može imati i sekundarne učinke, pri čemu druga poduzeća izvan sustava MOSS-a nisu primjereno revidirana, što može dovesti do nižih stopa usklađenosti pod PDV-om i ostalim porezima te stoga i do negativnog učinka na proračun.

               5.OSTALI DIJELOVI

               •Detaljno obrazloženje posebnih odredbi prijedloga

               Odredbe koje se odnose na MOSS uključene u Uredbu Vijeća (EU) br. 904/2010 potrebno je izmijeniti i dopuniti u skladu s predloženim izmjenama Direktive o PDV-u. Te odredbe obuhvaćaju pravila i postupke za razmjenu elektroničkim sredstvima informacija o PDV-u koje se odnose na utvrđivanje PDV-a, prijavu PDV-a i plaćanja PDV-a u sklopu MOSS-a između poreznih obveznika i njihovih poreznih uprava kao i među poreznim upravama država članica.

               Članak 1. stavak 4., članak 2. stavak 2., članak 17. stavak 1. točka (d) i članak 31. Uredbe mijenjaju se kako bi odražavali proširenje područja primjene MOSS-a na usluge osim telekomunikacijskih usluga, usluga emitiranja i elektronički isporučenih usluga (dalje u tekstu: elektroničke usluge) te na prodaju robe na daljinu (članak 1. točke 1. do 4. Prijedloga).

               Naslov odjeljka 2. u poglavlju XI. Uredbe mijenja se kako bi se ograničila njegova primjena do 31. prosinca 2020. (članak 1. točka 5.a Prijedloga).

               Člankom 1. točkom 5.b Prijedloga umeće se novi Odjeljak 3. u poglavlju XI. Uredbe. Sadržava odredbe koje se primjenjuju od 1. siječnja 2021.

               Pododjeljak 2. odjeljka 3. (članci od 47.b do 47.g) sadržava odredbe koje se odnose na razmjenu informacija među državama članicama, a koje se odnose na identifikaciju poreznih obveznika koji se koriste MOSS-om, na prijavu PDV-a i na plaćanja PDV-a. Odražavaju postojeće odredbe Odjeljka 2. Poglavlja XI. i proširuju ih na usluge osim elektroničkih usluga te na prodaju robe na daljinu.

               Pododjeljak 3. Odjeljka 3. (članci od 47.h do 47.k) sadržavaju odredbe koje se odnose na nadzor nad transakcijama i poreznim obveznicima. U članku 47.h navodi se da bi država članica uvoza trebala potvrditi valjanost identifikacijskog PDV broja koji će se navesti carinskim tijelima po uvozu robe za koju se PDV prijavljuje i plaća putem MOSS-a. Valjani identifikacijski PDV broj jest uvjet za primjenu oslobođenja od poreza po uvozu takve robe. U člancima 47.i i 47.j navodi se da bi zahtjeve za evidencijama koje države članice upućuju poreznim obveznicima i istražne radnje trebala koordinirati država članica identifikacije kako bi se izbjegli nekoordinirani zahtjevi za evidencijom ili istražne radnje nekoliko država članica potrošnje. Slično tome, člankom 47.k omogućuje se intervencija države članice identifikacije za obavijest o poreznoj procjeni koju izdaje država članica potrošnje nakon istražne radnje i za naplatu iznosa dospjelih za takvu procjenu.

               U pododjeljku 4. odjeljka 3. (članak 47.l) navodi se da će plaćanje naknade od 5 % izvršiti država članica potrošnje državi članici identifikacije kako bi potonjoj državi članici kompenzirala troškove povezane s naplatom i kontrolom PDV-a prema posebnim odredbama. Prema trenutačnom MOSS-u države članice smiju zadržati određeni postotak iznosa PDV-a koji naplate i moraju prenijeti državi članici potrošnje do 2018
                  3
               . Prijedlogom se uvodi trajni mehanizam, sličan usustavljenoj praksi u polju carine kojom se državi članici identifikacije omogućuje da dobije naknadu u iznosu od 5 % iznosa naplaćenih u ime drugih država članica kako bi se kompenziralo ulaganje potrebno za ažuriranje IT sustava MOSS-a nakon proširenja njegova područja primjene, tekuće troškove održavanja i resurse potrošene pri kontroli poduzeća osnovanog u toj državi članici s namjerom podupiranja suradnje i unaprjeđenja sukladnosti. Prema trenutačnom sustavu (članak 46. stavak 3. Uredbe), ti se iznosi zadržavaju od svakog plaćanja PDV-a u MOSS-u od države članice identifikacije državi članici potrošnje. Međutim, to je izazivalo brojne komplikacije, posebice u rješavanju pitanja povrata poreznim obveznicima. Stoga se predlaže ovu naknadu obračunati na godišnjoj osnovi i izvan MOSS-a, na temelju obuhvaćenih neto iznosa.

               Pododjeljkom 5. odjeljka 3. (članak 47.m) omogućuje se Komisiji da automatski pristupa informacijama povezanima s MOSS-om i pohranjenima u elektroničkim sustavima država članica, uz iznimku svih osobnih podataka. To bi Komisiji omogućilo da automatski prikuplja statističke informacije (npr. o broju poreznih obveznika registriranih u posebnom programu) bez slanja upita državama članicama. To je nužno i u svrhe ocjenjivanja koje je potrebno prema pravilima za bolju regulativu.

               Pododjeljkom 6. odjeljka 3. (članak 47.n) Komisiji se prenose provedbene ovlasti potrebne za utvrđivanje podataka koji će biti uključeni u razmjenu informacija o identifikaciji, prijavi PDV-a, plaćanjima PDV-a, zahtjevima za evidencijom ili istražnim radnjama itd. između poreznih obveznika i država članica ili među državama članicama kao i o tehničkim sredstvima za podnošenje ili prijenos tih informacija. Radi postizanja jasnoće odredbe su grupirane u jedinstven članak umjesto da ih se uključuje u svaku pojedinačnu odredbu kao što je to slučaj s trenutačnim tekstom Uredbe.

               Konačno, člankom 1. točkom 6. Prijedloga izmjenjuje se točka (1) Priloga I. te se ujednačuje s predloženim izmjenama Direktive o PDV-u u pogledu prodaje robe na daljinu (brisanje njezina članka 34.).

               2016/0371 (CNS)

               Prijedlog

               UREDBE VIJEĆA

               o izmjeni Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 113.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskog parlamenta
                  4
               ,

               uzimajući u obzir mišljenje Europskoga gospodarskog i socijalnog odbora
                  5
               ,

               u skladu s posebnim zakonodavnim postupkom,

               budući da:

               (1)Uredba Vijeća (EU) br. 904/2010
                  6
                propisuje pravila za razmjenu i pohranu informacija država članica kako bi se uspostavio posebni program koji je predviđen Poglavljem 6. Glave XII. Direktive Vijeća 2006/112/EZ
                  7
               .

               (2)Proširenje tih posebnih programa, koje stupa na snagu 1. siječnja 2021., na prodaju robe na daljinu i na usluge, osim telekomunikacijskih usluga, usluga emitiranja ili elektronički isporučenih usluga, zahtijeva proširenje područja primjene pravila ove Uredbe u pogledu pružanja informacija i prijenosa novca između države članice identifikacije i države članice potrošnje.

               (3)Proširenjem posebnih programa na prodaju na daljinu robe uvezene iz trećih teritorija ili trećih zemalja zahtijeva se od carinskog tijela države članice uvoza da bude sposobno identificirati robu u malim pošiljkama za koju se porez na dodanu vrijednost (PDV) plaća putem jednog od posebnih programa. Stoga je potrebno unaprijed obavijestiti o identifikacijskom broju za PDV prema kojemu se plaća PDV kako bi se carinskom tijelu omogućilo da po uvozu robe provjeri njegovu valjanost.

               (4)Porezni obveznici koji se koriste takvim posebnim programima mogu podlijegati zahtjevima za evidencijom ili istražnim radnjama koje mogu zatražiti država članica identifikacije i sve države članice potrošnje u koje se isporučuju roba ili usluge. Da bi se smanjili administrativno opterećenje i troškovi usklađivanja za poduzeća kao i višestruki zahtjevi porezne uprave za evidencijom i istražnim radnjama te da bi se izbjeglo udvostručivanja rada, takve zahtjeve i radnje u najvećoj mogućoj mjeri trebala bi koordinirati država članica identifikacije.

               (5)Budući da pod posebnim programima država članica identifikacije naplaćuje i nadzire PDV u ime država članica potrošnje, primjereno je osigurati mehanizam prema kojemu bi država članica identifikacije primila naknadu od predmetnih država članica potrošnje kojom se nadoknađuju svi troškovi naplate i nadzora. Međutim, budući da je trenutačni sustav u kojemu se naknada zadržava od iznosa PDV-a koje država članica identifikacije treba prenijeti državama članicama potrošnje izazvao komplikacije za porezne uprave, posebice kad je riječ o nadoknadama troškova, takvu naknadu treba obračunavati i plaćati godišnje, izvan posebnih programa.

               (6)Da bi se pojednostavnilo prikupljanje statističkih podataka koji se odnose na primjenu posebnih programa, Komisiju bi trebalo ovlastiti da automatski pristupa općim informacijama u vezi s posebnim programima koje su pohranjene u elektroničkim sustavima država članica, uz iznimku podataka koji se odnose na pojedinačne porezne obveznike.

               (7)Informacije koje porezni obveznik treba predati i koje trebaju biti prenesene između država članica kako bi se primijenili posebni programi kao i tehnička sredstva kojima porezni obveznik predaje te informacije ili kojima se te informacije prenose između država članica trebali bi biti doneseni u skladu s regulatornim postupkom opisanim u članku 5. Uredbe (EU) br. 182/2011 Europskog parlamenta i Vijeća
                  8
               .

               (8)Uzimajući u obzir vrijeme potrebno da se donesu mjere potrebne za provedbu ove Odredbe i da države članice prilagode svoj IT sustav za registraciju, prijavu i plaćanje PDV-a kao i da se uzmu u obzir izmjene uvedene člankom 2. Direktive Vijeća […]/EU
                  9
               , ova bi se Uredba trebala primjenjivati od datuma primjene tih izmjena.

               (9) Uredbu (EU) br. 904/2010 trebalo bi stoga na odgovarajući način izmijeniti,

               DONIJELA JE OVU UREDBU:

               Članak 1.

               Uredba (EU) br. 904/2010 mijenja se kako slijedi:

               (1) U članku 1. stavak 4. zamjenjuje se sljedećim:

                „4.Ovim Uredbom utvrđuju se pravila i postupci za elektroničku razmjenu informacija o PDV-u na robu i usluge isporučene u skladu s posebnim programima predviđenima u poglavlju 6. glave XII. Direktive 2006/112/EZ i za svaku narednu razmjenu informacija i, u mjeri u kojoj se to tiče roba i usluga obuhvaćenih tim posebnim programima, za prijenos novca između nadležnih tijela država članica.

               (2) U članku 2. stavak 2. zamjenjuje se sljedećim:

               „2.Definicije sadržane u člancima 358.a, 369.a i 369.l Direktive 2006/112/EZ u svrhe svakog posebnog programa primjenjuju se i u svrhe ove Uredbe.”

                (3) U članku 17. stavku 1. točka (d) zamjenjuje se sljedećom:

               „(d)informacije koje prikuplja u skladu s člancima 360., 361., 364., 365., 369.c, 369.f, 369.g, 369.o, 369.p, 369.s i 369.t Direktive 2006/112/EZ.”

               (4) Članak 31. mijenja se kako slijedi:

               (a)
                     stavak 1. zamjenjuje se sljedećim:

               „1.Nadležna tijela svake države članice osiguravaju da osobe uključene u isporuku roba ili usluga unutar Zajednice i porezni obveznici koji nemaju poslovni nastan, a isporučuju usluge, smiju u svrhu takvih transakcija dobiti potvrdu elektroničkim putem o valjanosti identifikacijskog broja za PDV konkretne osobe kao i pripadajuće ime i adresu. Ove informacije odgovaraju podacima navedenima u članku 17.”

               (b)stavak 3. briše se.

               (5) Poglavlje XI. mijenja se kako slijedi:

               (a)
                     Naslov Odjeljka 2. zamjenjuje se sljedećim:

               „Odredbe primjenjive od 1. siječnja 2015. do 31. prosinca 2020.”

               (b)
                     dodaje se sljedeći Odjeljak 3:

               „ODJELJAK 3.
               Odredbe primjenjive od 1. siječnja 2021.

               Pododjeljak 1.

               Opća odredba

               Članak 47.a

               Odredbe ovog odjeljka primjenjivat će se od 1. siječnja 2021. godine.

               Pododjeljak 2.
                  Razmjena informacija

               Članak 47.b

               1.
                     Informacije koje porezni obveznik koji upotrebljava posebni program iz odjeljka 2. poglavlja 6. glave XII. Direktive 2006/112/EZ dostavlja državi članici identifikacije prilikom započinjanja svoje djelatnosti u skladu s člankom 361. te Direktive šalju se elektroničkim putem. Slični detalji za identifikaciju poreznog obveznika koji upotrebljava posebni program iz odjeljka 3. poglavlja 6. glave XII. Direktive 2006/112/EZ prilikom započinjanja svoje djelatnosti u skladu s člankom 369.b te Direktive šalju se elektroničkim putem.

               2.
                     Država članica identifikacije šalje informacije iz stavka 1. elektroničkim putem nadležnim tijelima druge države članice u roku od deset dana po isteku mjeseca u kojem su informacije dobivene od poreznog obveznika koji upotrebljava jedan od posebnih programa iz odjeljaka 2. i 3. poglavlja 6. glave XII. Direktive 2006/112/EZ. Na sličan način, država članica identifikacije informira nadležno tijelo druge države članice o dodijeljenom identifikacijskom broju za PDV.

               3.
                     Država članica identifikacije bez odgađanja elektroničkim putem obavješćuje nadležno tijelo drugih država članica o tome je li porezni obveznik koji se koristi nekim od posebnih programa iz odjeljaka 2. i 3. poglavlja 6. glave XII. Direktive 2006/112/EZ isključen iz tog posebnog programa.

               Članak 47.c

               1.
                     Informacije koje porezni obveznik koji upotrebljava posebni program iz odjeljka 4. poglavlja 6. glave XII. Direktive 2006/112/EZ ili njegov posrednik dostavljaju državi članici identifikacije prilikom započinjanja svoje djelatnosti u skladu s člankom 369.p stavcima 1. i 2. te Direktive šalju se elektroničkim putem. Sve izmjene tih informacija koje se navode u skladu s člankom 369.p stavkom 3. Direktive 2006/112/EZ jednako se tako dostavljaju elektroničkim putem.

               2.
                     Država članica identifikacije šalje informacije iz stavka 1. elektroničkim putem nadležnim tijelima druge države članice u roku od deset dana po isteku mjeseca u kojem su informacije dobivene od poreznog obveznika koji se koristi posebnim programom iz odjeljka 4. poglavlja 6. glave XII. Direktive 2006/112/EZ ili, gdje je to primjenjivo, od njegova posrednika.

               3.
                     Država članica identifikacije bez odgađanja elektroničkim putem obavješćuje nadležno tijelo drugih država članica o tome jesu li porezni obveznik koji se koristi posebnim programom iz odjeljka 4. poglavlja 6. glave XII. Direktive 2006/112/EZ ili, gdje je to primjenjivo, njegov posrednik isključeni iz tog posebnog programa.

               Članak 47.d

               1.
                     Prijava PDV-a s pojedinostima iz članaka 365., 369.g i 369.t Direktive 2006/112/EZ podnosi se elektroničkim putem.

               2.
                     Država članica identifikacije šalje te informacije elektroničkim putem nadležnom tijelu predmetne države članice potrošnje najkasnije 20 dana po isteku mjeseca u kojem je prijava zaprimljena.

               Država članica identifikacije prenosi i informacije predviđene stavcima 2. i 3. članka 369.g Direktive 2006/112/EZ nadležnom tijelu predmetne države članice poslovnog nastana.

               Države članice koje su zahtijevale prijavu PDV-a u nacionalnoj valuti koja nije euro, pretvaraju iznose u euro po tečaju koji je važeći za zadnji dan poreznog razdoblja. Obračun se obavlja uporabom tečaja koji Europska središnja banka objavi taj dan ili ako tog dana nema objave, primjenjuje se objava od sljedećeg dana.

               Članak 47.e

               Država članica identifikacije šalje elektroničkim putem državi članici potrošnje informacije potrebne za povezivanje svakog plaćanja s odgovarajućom tromjesečnom prijavom PDV-a ili procjenom.

               Članak 47.f

               1.
                     Država članica identifikacije jamči da se iznos koji je porezni obveznik koji se koristi jednim od posebnih programa navedenih u poglavlju 6. glave XII. Direktive 2006/112/EZ ili, ako je to primjenjivo, njegov posrednik platio prenese na bankovni račun u eurima koji odredi država članica potrošnje kojoj se plaćanje duguje.

               Države članice koje su zahtijevale plaćanje u nacionalnoj valuti koja nije euro, pretvaraju iznose u euro prema tečaju koji je važeći za zadnji dan poreznog razdoblja. Obračun se obavlja uporabom tečaja koji Europska središnja banka objavi taj dan ili ako tog dana nema objave, primjenjuje se objava od sljedećeg dana.

               Prijenos se obavlja najkasnije deset dana po isteku mjeseca u kojem je plaćanje primljeno.

               2.
                     Ako porezni obveznik koji se koristi posebnim programom ili, ako je to primjenjivo, njegov posrednik, ne plati ukupni porez koji duguje, država članica identifikacije jamči da se plaćanje prenosi na države članice potrošnje razmjerno porezu koji duguje u svakoj državi članici. Država članica identifikacije izvještava o tome elektroničkim putem nadležna tijela države članice potrošnje.

               Članak 47.g

               Države članice izvještavaju elektroničkim putem nadležna tijela drugih država članica o odgovarajućim brojevima bankovnih računa za primanje plaćanja u skladu s člankom 47.f.

               Države članice bez odlaganja elektroničkim putem obavješćuju nadležna tijela drugih država članica i Komisiju o promjeni poreznih stopa koje se primjenjuju na isporuke robe i usluga na koje se primjenjuju posebni programi.

               Pododjeljak 3.
                  Kontrola transakcija i porezni obveznici

               Članak 47.h

               Po uvozu robe na koju se plaća PDV prema posebnom programu navedenih u odjeljku 4. poglavlja 6. glave XII. Direktive 2006/112/EZ, države članice potvrđuju valjanost identifikacijskog broja za PDV dodijeljenoga u skladu s člankom 369.q te Direktive te unaprijed dostavljenoga u pogledu tog uvoza u državu članicu u kojoj se uvoz odvija.

               Članak 47.i

               1.
                     Da bi došla do evidencije koja je u posjedu poreznog obveznika ili posrednika u skladu s člancima 369., 369.k i 369.x Direktive 2006/112/EZ, država članica potrošnje najprije treba elektroničkim putem uložiti zahtjev državi članici identifikacije.

               2.
                     Kada država članica identifikacije zaprimi takav zahtjev, prenijet će ga elektroničkim sredstvom i bez odlaganja poreznom obvezniku ili njegovu posredniku.

               3.
                     Porezni obveznik ili njegov posrednik na zahtjev će elektroničkim sredstvom državi članici identifikacije predati zatraženu evidenciju. Za predaju evidencije državi članici identifikacije može se upotrijebiti standardni obrazac.

               4.
                     Država članica identifikacije prenosi evidenciju dobivenu elektroničkim sredstvom i bez odlaganja državi članici potrošnje koja je uložila zahtjev.

               5.
                     Ako država članica potrošnje koja je uložila zahtjev ne primi evidenciju u roku od 30 dana od dana predaje zahtjeva, ta država članica može poduzeti bilo koju mjeru u skladu sa svojim nacionalnim zakonodavstvom kako bi dobila tu evidenciju.

               Članak 47.j

               1.
                     Ako država članica identifikacije odluči na svojem teritoriju provesti istražnu radnju nad poreznim obveznikom koji se koristi jednim od posebnih programa navedenih u poglavlju 6. glavi XII. Direktive 2006/112/EZ ili, ako je to primjenjivo, nad posrednikom, o tome unaprijed obavještava nadležna tijela drugih država članica.

               2.
                     Ako država članica potrošnje odluči da je istražna radnja potrebna, najprije se savjetuje s državom članicom identifikacije o potrebi za takvom radnjom.

               U slučajevima kada se usuglasi postojanje potrebe za istražnom radnjom, država članica identifikacije o tome obavještava druge države članice.

               U slučajevima kada se država članica identifikacije ne složi da je istražna radnja potrebna, o tome obavještava druge države članice potrošnje na koje se to odnosi iznoseći svoje razloge. Ako najmanje dvije države članice smatraju da je istražna radnja potrebna, država članica identifikacije dužna je provesti istražnu radnju u koordinaciji s tim državama članicama. Ako samo jedna država članica potrošnje smatra da je takva radnja potrebna, ta država članica potrošnje može poduzeti bilo koju odgovarajuću radnju u skladu sa svojim nacionalnim pravom.

               3.
                     Svaka država članica potrošnje u pitanju može sudjelovati u istražnoj radnji koju provodi država članica identifikacije na vlastitu inicijativu ili na zahtjev države članice potrošnje. Za tu se istražnu radnju mogu upotrebljavati alati i postupci navedeni u ovoj Uredbi.

               4.
                     Svaka država članica drugim državama članicama i Komisiji iznosi detalje o nadležnoj osobi koja je odgovorna za koordinaciju istražnih radnji unutar te države članice.

               Članak 47.k

               Po dovršetku istražne radnje provedene u skladu s člankom 47.j država članica potrošnje može, u skladu sa svojim nacionalnim pravom, odlučiti izdati novu procjenu poreza, uključujući moguće kamate i kazne koje se trebaju platiti.

               Kada država članica potrošnje izda takvu procjenu, od države članice identifikacije zahtijevat će, u skladu s člankom 25., da obavijest o toj procjeni proslijedi poreznom obvezniku ili, ako je to primjenjivo, njegovu posredniku te da naplati dospjeli iznos iz te procjene. Takav zahtjev za obavješćivanjem, kao i sljedeća obavijest poreznom obvezniku ili, ako je to primjenjivo, njegovu posredniku, šalju se elektroničkim sredstvom.

               Pododjeljak 4.
                  Naknade povezane s naplatom poreza i nadzorom nad porezom koji se naplaćuje prema posebnim programima

               Članak 47.l

               Država članica identifikacije državi članici potrošnje plaća naknadu u vezi s ukupnim iznosom koji je naplatila u ime te države članice u sklopu posebnih programa navedenih u poglavlju 6. glave XII. Direktive 2006/112/EZ.

               Ta se naknada izračunava kao 5 % od ukupnog iznosa koji je ta država članica identifikacije naplatila u ime države članice potrošnje, uključujući iznose naplaćene nakon istražne radnje, u skladu s člankom 47.j.

               Naknadu koja se plaća godišnje na temelju pune kalendarske godine država članica potrošnje prenosi toj državi članici identifikacije najkasnije do 31. ožujka sljedeće kalendarske godine.

               Pododjeljak 5.
                  Statističke informacije

               Članak 47.m

               Države članice Komisiji odobravaju pristup statističkim informacijama pohranjenima u njihovu elektroničkom sustavu u skladu s člankom 17. stavkom 1. točkom d. Te informacije ne sadržavaju nikakve osobne podatke.”

               Pododjeljak 6.
                  Prijenos provedbenih ovlasti

               Članak 47.n

               Komisija je ovlaštena donositi sljedeće mjere u skladu s postupkom ispitivanja predviđenim u članku 58. stavku 2.:

               (a)informacije koje mora podnijeti porezni obveznik kako je navedeno u članku 47.b stavku 1., članku 47.d stavku 1. i članku 47.i stavku 3. kao i tehnička sredstva za podnošenje tih informacija;

               (b)informacije koje se trebaju prenijeti među državama članicama kako je navedeno u članku 47.b stavcima 2. i 3., članku 47.c stavcima 2. i 3., članku 47.d stavku 2., članku 47.e, članku 47.f stavku 2., članku 47.i stavcima 1., 2. i 4., članku 47.j stavcima 1., 2. i 4. te članku 47.k kao i tehnička sredstva za podnošenje tih informacija;

               (c)minimalni popis informacija koje mora podnijeti porezni obveznik kako je navedeno u članku 47.c stavku 1. kao i tehnička sredstva za podnošenje tih informacija;

               (d)tehnička sredstva za prijenos informacija navedenih u članku 47.g među državama članicama;

               (e)tehnička sredstva kojima će država članica uvoza provjeriti informacije navedene u članku 47.h;

               (f)informacije kojima pristupa Komisija kako je navedeno u članku 47.m kao i tehnička sredstva za izvlačenje tih informacija;

               (6) Prilog I. mijenja se kako slijedi:

               (a)točka 1. zamjenjuje se sljedećom:

               „1.
                     prodaja na daljinu (članak 33. Direktive 2006/112/EZ);”

               (b)točka 3. zamjenjuje se sljedećom:

               „3.
                     telekomunikacijske usluge, usluge radijskog i televizijskog odašiljanja i elektronički isporučene usluge (članak 58. Direktive 2006/112/EZ), osim kada se porezni obveznik koristi posebnim programom iz poglavlja 6. glave XII. Direktive 2006/112/EZ”.

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova se Uredba primjenjuje od 1. siječnja 2021.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 268, 12.10.2010., str. 1.

                     (2)
                  SL L 347, 11.12.2006., str. 1.

                     (3)
                  30 % od 1. siječnja 2015. do 31. prosinca 2016.; 15 % od 1. siječnja 2017. do 31. prosinca 2018.; bez zadržavanja od 1. siječnja 2019.

                     (4)
                  SL C, , str. .

                     (5)
                  SL C, , str. .

                     (6)
                  Uredba Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (SL L 268, 12.10.2010., str. 1.).

                     (7)
                  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

                     (8)
                  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

                     (9)
                  Direktiva Vijeća […]/EU od […] o izmjeni Direktive 2006/112/EZ i Direktive 2009/132/EZ u pogledu određenih obveza poreza na dodanu vrijednost za isporuke usluga i prodaju robe na daljinu.